POREČ - Na ulaznim vratima Župnog ureda u Poreču osvanuo je natpis "Ovdje nije socijalna ustanova, niti banka".

Kako se čini, neki u Crkvi više se ne žele baviti problemom siromašnih i napuštenih građana.

Fotografiju natpisa koji je zalijepljen na vrata porečkog župnog ureda objavio je Centar za građanske inicijative Poreč.

Smatraju kako jednoj crkvenoj ustanovi ne priliči postavljanje ovakog natpisa.

"Crkva bi u ovo doba trebala biti posebno socijalno osjetljiva, a ovo što rade je apsolutno suprotno. Apeliramo: da li je ovo natpis primjeren Crkvi? Polazeći s ljudskopravaške pozicije smatramo kako takav uvredljiv natpis ne bi trebao stajati na niti jednoj ustanovi. Vrlo vjerojatno je svima jasno kako crkva nije ni banka niti socijalna ustanova, no zasigurno bi trebala biti mjesto gdje ljudi mogu doći potražiti pomoć, kakva god ona bila, a na namještenicima Crkve je da osobi pomognu koliko god je to u njihovoj mogućnosti ili da je makar upute drugdje ukoliko joj zaista ne mogu pomoći", stoji u reakciji Centra za građanske inicijative Poreč.